Şəkidə avtomobil çaya düşdü, sürücü xəsarət aldı
Channel: GOSSIP MEDIA
Date: 25/04/2021

YENİ VİDEOLAR ÜÇÜN ABUNƏ OLUN
Şəki şəhərində yol-nəqliyyat hadisəsi baş verib.

“Report”un Şimal-qərb bürosunun məlumatına görə, hadisə axşam saatlarında şəhər ərazisində qeydə alınıb.

Şəki sakini, 1982-ci il təvəllüdlü Əfqan Nəsirov idarə etdiyi VAZ-2106 markalı avtomobili ilə hərəkətdə olarkən idarəetməni itirib və avtomobil Qurucana çayına düşüb. Hadisə nəticəsində sürücü müxtəlif dərəcəli bədən xəsarətləri alıb.

Hadisə yerinə dərhal Fövqəladə Hallar Nazirliyinin Şəki bölməsinin xilasediciləri və təcili yardım briqadası cəlb edilib.

Sürücü xilasedicilər tərəfindən avtomobildən çıxarılıb və Şəki rayon Mərkəzi Xəstəxanasına aparılıb.

Faktla bağlı araşdırma aparılır.